הוועדה המסדרת, כנסת 23, פרוטוקול מספר 35, 2020-05-18 11:00

איתן גינזבורג: תודה עבור האמון.

איתן גינזבורג: נקווה שתקופת כהונתה של הוועדה המסדרת תהיה קצרה ככל הניתן כדי שנוכל להקים ועדות קבועות ושהכנסת תוכל לתפקד.

איתן גינזבורג: כולם רוצים להתחיל לעבוד וזה תפקידה של הוועדה המסדרת.

מיכאל מלכיאלי: לפרוטוקול, אני רוצה להצטרף לבחירתך לתפקיד היושב-ראש.

קרן ברק: גם אני.

קטי קטרין שטרית: גם אני.

איתן גינזבורג: תודה.

איתן גינזבורג: ננסה להרכיב את הוועדות כמה שיותר מהר על מנת שנתחיל לעבוד למען האזרחים.

איתן גינזבורג: הנושא הבא הוא בחירת יושב-ראש ועדה לוועדת החוץ והביטחון הזמניתף מאחר שיושב-ראש הוועדה, גבי אשכנזי, מונה לתפקיד שר החוץ.

איתן גינזבורג: הקואליציה ממליצה למנות את צבי האוזר להיות יושב-ראש הוועדה הזמנית לענייני חוץ וביטחון, זו היא המלצת הוועדה.

איתן גינזבורג: אני מבקש את אישור החברים להמליץ על צביקה האוזר לתפקיד האמור.

עוזי דיין: למה "זמנית"?

איתן גינזבורג: כי עוד לא הקימו את הוועדות הקבועות, יש שלוש ועדות שחובה להקים אותן על פי תקנון הכנסת.

איתן גינזבורג: כשתהיה ועדה קבועה אנחנו נתכנס שוב.

איתן גינזבורג: כרגע אנחנו עושים חילופי גברי בוועדות הקיימות בכנסת.

איתן גינזבורג: גבי אשכנזי, יושב-ראש הוועדה, מונה להיות שר.

איתן גינזבורג: לכן, עלינו להמליץ לוועדה הזמנית למנות שם יושב-ראש.

איתן גינזבורג: במהלך היום, או מחר, ננסה להביא המלצה להרכב כלל ועדות הכנסת.

איתן גינזבורג: זאת על פי ההרכב הסיעתי ועוד משתנים.

איתן גינזבורג: זה ייקח קצת זמן, אנחנו עובדים על זה.

קרן ברק: זה לא בשבוע הבא?

איתן גינזבורג: אנחנו מנסים שזה יהיה השבוע.

איתן גינזבורג: עד אז, צריך למנות לוועדות הקיימות את בעלי התפקידים.

עוזי דיין: מה פירוש "עובדים על זה", איך קורה התהליך?

איתן גינזבורג: הוועדה המסדרת היא הגורם שממליץ לוועדות - - -

עוזי דיין: למה דווקא צבי האוזר?

איתן גינזבורג: זו החלטה של הקואליציה.

איתן גינזבורג: זה חלק מההסכם הקואליציוני.

קרן ברק: הוא גם הולך להיות אחר כך.

רם שפע: הקואליציה מייצגת גוש מסוים ואנחנו בחרנו בו להיות יושב-ראש הוועדה.

עוזי דיין: איך זה בדיוק נבחר, בין מי למי?

קרן ברק: זה בדיוק כמו שנבחר - - -

איתן גינזבורג: מבקש להעלות להצבעה את ההמלצה לבחירת צבי האוזר ליושב-ראש ועדת החוץ והביטחון הזמנית.

איתן גינזבורג: מי בעד?

איתן גינזבורג: מי נגד?

איתן גינזבורג: מי נמנע?

איתן גינזבורג: בעד – 9

איתן גינזבורג: נמנעים – 1 ההמלצה נתקבלה.

איתן גינזבורג: אני קובע שהמלצנו - - -

אחמד טיבי: רביזיה.

איתן גינזבורג: רביזיה.

אחמד טיבי: אני רוצה לעכב את כניסתו לתפקיד.

איתן גינזבורג: נתכנס ב-11:40.

איתן גינזבורג: הישיבה נעולה.